Skal jeg give min hund tøj på, når det er koldt udenfor?
I de kolde måneder vil du selvfølgelig gerne sikre dig, at din bedste firbenede ven ikke fryser, så måske fristes du til at snige Fido i en minisweater og et par hundesko. Det ser jo sødt ud, og det varmer dejligt, tænker du - men hvad siger din hund til det? Små hunde fryser
- Det kommer an på, hvilke hunde vi taler om. De helt små racer som Chihuahua har reelt problemer her i kulden. De kan simpelthen ikke holde varmen. Det kunne være nærliggende at tro, at hundene så måske skulle spise mere, men det er faktisk heller ikke tilfældet:
Det giver ikke umiddelbart mening, at hunde ikke kan klare kulden uden tøj, men faktisk er det, fordi mennesket har haft en finger med i spillet. De små hunde er kommet til meget senere end de større racer, fordi mennesker begyndte at avle hunde for at fremavle særlige træk. Ulve og visse hunderacer, f.eks. slædehunde, kan sagtens klare frostgrader, men små hunde med tynd eller ingen pels kan ikke klare kulden. Deres kropstemperatur er højere end andre hundes, så de bedre kan modstå varmetabet, der skyldes den manglende pels.
Kroppen skal derfor varmes mest, og støvler kan også være en god idé, men faktisk er grunden her en anden. Om vinteren saltes gader og stræder nemlig, og det kan godt være hårdt for hundens poter. - Forestil dig, at du selv har sne oppe mellem trædepuderne i blanding med salt og i en temperatur på under 0 grader. Det er altså rigtig koldt, og det kan fremkalde rødmen og irritere huden. Derfor er det i hvert fald en god idé at skylle hundens poter, når man kommer hjem fra gåturen.
Det kan også være forvirrende for hunden, hvis folk reagerer anderledes, fordi den har et skørt kostume på eller lignende. Kilde: Videnskab.dk Redaktøren anbefaler